Jean-Jacques Monnier

**Jean-Jacques Monnier**, ganet d'ar 27 a viz Gouere 1944 e Londrez, a zo kelenner, istorour, stourmer politikel ha sevenadurel.

## E vuhez
Ganet eo bet e Londrez dre ma stourme e dud er *[[France libre]]*.

Goude e studioù istor ha douaroniezh e kelennas e meur a lise : e Cherbourg, Reudied, Roazhon, Landreger ha Lannuon. E 1974 e reas e annez e Lannuon. 

Doktor Stad eo bet graet gant Skol-Veur Roazhon 2 goude bezañ kinniget un dezenn a-zivout emzalc'hioù politikel ar Vretoned etre 1945 ha 1994 dindan renerezh Michel Phlipponneau.

Echuet en deus e amzer labour o kelenn en IUT Lannuon (rann kelaouiñ, kehentiñ).

## Stourmer politikel
Kejet en deus gant stourmerien vreizhat yaouank pa oa o studiañ istor ha douaroniezh e Roazhon. Emezelañ a reas en UDB e miz Genver 1965. Skrivañ a reas kalz pennadoù gallek e kelaouenn ar strollad, Le Peuple Breton. Ezel eus ar C'homite ren e voe etre Miz Du 1965 ha miz Du 1968, karget eus an aferioù diavaez etre 1966 ha 1968. Adalek 1984 betek 2000 e voe ezel eus ar Burev Politikel. Rener Le Peuple Breton eo bet eus dibenn 1984 da 1993. Karget e voe da zigeriñ muioc'h ar gelaouenn d'an eskemmoù ha da gavout skriverien nevez. 

Stourmet en deus kalz war an dachenn e Bro Lannuon : dilennadegoù kannaded e 1981; dilennadegoù kanton e 1988 ha 2001; dilennadegoù ti-kêr gant unvaniezh an tu-kleiz e 1989 ha 1995, gant listennoù breizhat a-gleiz e 2001 ha 2008, gant ekologourien ha tud a-gleiz disouezhet gant ar PS e 2014. E 1997 e kuitaas tu-gounid ar c'huzul-kêr peogwir en doa nac'het ar maer reiñ ur skoazell arc'hant da zDiwan ; kemer a reas penn listennoù breizhat a-gleiz e 2001 (8,6%) ha 2008 (12,7%). Kuzulier-kêr eo bet etre 1995 ha 2014. Re bell e oa war al listenn e 2014 evit bezañ dilennet.

## Stourmer sevenadurel
Kemeret en deus ur perzh bras e buhez Ar Falz ha dreist-holl e hini Skol Vreizh, ti-embann ar gevredigezh. Skrivet en deus levrioù ha pennadoù, renet oberennoù a-stroll : ul labour gallek dizehan ha hirbad evit reiñ da anavezout istor Breizh d'ar brasañ niver. 

Resevet en deus Kolier an Erminig e 2013.

## Oberennoù
* Jean-Jacques Monnier hag Olivier Caillebot, *Histoire de Bretagne pour tous : de -700 000 à nos jours*, Skol Vreizh, dastumad « Audio-livre »,‎ Here 2011, 25,2 x 14,6 cm + 4 CD, 64 p. (ISBN 2915623899)
* Jean-Jacques Monnier, Yves Coativy ha Daniel Giraudon, *Le Goëlo*, Palantines,‎ Mezheven 2010 (ISBN 2356780289)
* Jean-Jacques Monnier (rakskrid gant Mona Ozouf), *Résistance et conscience bretonne (1940-1945) : l'hermine contre la croix gammée*, Yoran Embanner,‎ Kerzu 2007, 21,4 x 15,6 cm (ISBN 2916579095)
* Jean-Jacques Monnier hag Yves Coativy, *Le Trégor*, Palantines, dastumad « Histoire et géographie contemporaine »,‎ Ebrel 2006, 240 p. (ISBN 2911434544)
* Jean-Jacques Monnier, Jean Boutouiller ha Michel Guillou (rakskrid gant Roger Huguen),*Été 44 : Résistances et Libération en Trégor*, Skol Vreizh, dastumad « Cahier bleu » (n° 56),‎ Here 2004, 21,6 x 19,4 cm, 83 p. (ISBN 291562304X)
* Jean-Jacques Monnier, Jean-Christophe Cassard ha re all, *Toute l'histoire de Bretagne : des origines à la fin du XXe siècle*, Skol Vreizh,‎ 2003, 24,6 x 16,4 cm, 828 p. (ISBN 2911447832
* Jean-Jacques Monnier, *La mouette et l'ajonc : un demi-siècle de combats pour la Bretagne ou l'itinéraire d'un Breton de gauche*, romant, Terre de brume,‎ 1999 (ISBN 978-2-84362-046-1)
* Jean-Jacques Monnier, *Histoire de l'[[Union démocratique bretonne]]*, Lannuon, Presses populaires de Bretagne, dastumad «Les cahiers du Peuple breton » (n° 7),‎ 1998, 46 p. (ISSN 2459507)
* Jean-Jacques Monnier, *Le comportement politique des Bretons (1945-1994)*, Roazhon, Presses universitaires de Rennes, dastumad « Des sociétés »,‎ Gouere 1994, 23,8 x 16 cm, 436 p. (ISBN 2-86847-112-9)

## Mammennoù
* *Dictionnaire biographique du mouvement breton XX-XXIe siècles* gant Lionel Henry; Yoran Embanner, 2013

## Liammoù diavaez
*Klip kinnig gant Skol-Uhel ar Vro